Ñande oñopehengue kuéra jaikuaa ñaneremikotevë. Sapy´ante ñamañavo ñande rapicha rekovére ñambyasy ichupe ha ho´a ñande py´a yvyre. Heta oî ñane retãme ndohecháiva ha ndojuhúiva esperanza. Ha´ete ku ndaiporivéimava teko porã rape, ha iporãveha jajeporeka tetã ambuere, terã Paraguay jerére. Upévare iporã jajesarekomi ko´ã Ñandejára ne´ê ñahendu va´ekue ko Tupãsy árape. Ñepyrümbyvo ñahendu Ñandejára ñe´e Genesis arandukápe. Uperõ ndaje Ñandejára ou omañávo mba`epa oî ñande rekoha rupi. Oikuaase mba`epa yvypora ojapo raka`e upe hembiapokue porãitégui. Ñandejára oñeporandu oiménepa umi che ra`yre iñe`e rendu gueteri. Upéicha ou ha ñande ypykuéra Adán ha Eva ohechakuaávo ouha hina Ñandejára okañy chugui nahembiapo porãi rupi hikuái. Ñandejára ohenoi ichupe kuéra. Ha ku mitã akahatãme oje´e haícha he´i ichupe kuéra: Moõpa peime? Mba`epa pejapo ra`e ajeve petî chehegui. “Anichene oime pe´u ra´e upe yva ha´e va´ekue peême ani haguã pe´u?”